شهر ری

ری ایته جی ايران باستانی جیگان با آثاری جی هیزارهان چارم و پنجم قبل ميلاد ایسه. درباریه پيدايش ری شهر باستانی ، مانند ديگر باستانی شهران ، افسانان موتفاوتی وجود داره. اونه چاگودن ایبار به شيث بن‌آدم(ابوالبشر) نسبت دهیدی كه منوچهر اونا از نو چاگود و گاهیم به هوشنگ كيومرث زای. 

ری ایسمه جی ساسانيان دوره به بعد بر ا شهر بناده . اسلامی دوره مئن ری ایته پناهنگاه بو بنی‌اميه فرمانداران ره.  با اون كه شهر ری بر اثر چند تا زلزله (مثل زلزله 236 ق/ 850 يا 851 م) ويرانا بو و تركان يورش هم به اون  آسيبان فراوانی وارد بوگود، هوتویی پايدار بمانسته. ری  سال 617 هـ.ق  مئن مورد حملیه وحشيانیه موغولان قرار بیگیفت و علاوه بر قتل‌عام مردوم اونه بناهان هم با خاك يكسانا بو. ری کمی بعد اون ازنو رو به آبادانی بنا و ایبارده سال 786 هـ.ق مئن به وسيلیه تيمور سپاهيان به ويرانه‌ای تبدیلا بو و جی اون به بعد روی آبادانی به خود نیده.

مردوم و جوغرافی

ایته جی قدیمی‌ترین شهران جهان و ایران و جی شهران اوستان تئران ایسه. تاریخ چاگودن ری به زمان آریایی اقوام فارسه و ری جی تمام ماد شهران پیله تره. ری لوغت مئن به معنای سلطنتی شهر ایسه. ساکن و اهل ریا رازی گیدی. ری ایته دوره‌ مئن  ایران پایتخت بو. ا شهر طول تاریخ مئن به ایسم موختلفی خوانده بوستی ،راگا، رغه، ارشکیه، رام اردشیر، ام البلاد، ری شهر، و محمدیه از نامانی  بون که ری هر دوره مئن به مناسبتی با ایته جی ا نامان خوانده بوستی . بنابرآونچه که اوستا مئن بومو ری سیزدهمین شهری ایسه که ا جهان مئن چاگوده ببو.

شهر ری ایته محدوده‌ای ایسه با مساحت ۲۲۹۳ کیلومتر مربع، جی شومال به تئران شهرستان ، جی جنوب جا به قم شهرستان جی شرق جا به ورامین شهرستان و پاکدشت شهرستان ، جی غرب جا به شهرستانان ایسلامشهر، رباط کریم و زرندیه محدودا به . مساحت بخشان سه‌گانیه ری شهرستان : بخش مرکزی 174؛ بخش کهریزک 543، و فشاپویه 1645 کیلومتر مربع ایسه. ارتفاع ا شهر جی سطح دریا 1062 متر ایسه. شهر ری  جنوب‌شرقی شهر تئران مئن و موتصل به اسن شهر ایسه. ری فاصله تا شهر تئران مرکز بالغ بر 14 کیلومتر ایسه.
 ری سرشناسان

محمدبن زکریای رازی، شیخ صدوق، شیخ ابوالفتح رازی، صوفی رازی، شیخ کلینی، بدیع الزمان فروزان فر، خجندی رازی 

تاریخی و تفریحی جیگان
ری کوهان:
کوه بی‌بی شهربانو
کوه آراد
کوه مره

آثار تاریخی 

تپه میل - بهرام آتشکده 
چشمه علی
ری باروی 
رشکان دژ 
ری بازار 
 شاه‌عباسی کاروانسرا(شهر ری)
طغرل برج 
طبرک قلعه 
استودان گبرها
نقاره‌خانه برج 
هارون زندان 
امیر اینانج گنبد 
کنارگرد کاروانسرا 
گبری قلعه 

 ری بازاران

باب الجبل بازار ، باب سین، باب هشام، بلیان، چارسوق یا چار بازار، دهک نو بازار ، بازار روده، که ا بازار جی همیه بازاران  آبادتر بو. ساربانان بازار

جور وا جور
 شهر ری فرمانداری
شهرری دانشگاه آزاد

عکسان


Category:سیاسی جوغرافی
Category:شهر
Category:تهرانˇ شهرؤن
Category:ایرانˇ شهرؤن
Category:آسیا شهرؤن